**SZINDIKÁTUSI SZERZŐDÉS**

*Preambulum*

*A közbeszerzésekről szóló hatályos törvény (a továbbiakban: Kbt.) alanyi hatálya alá tartozó (Ajánlatkérőnek minősülő) szervezetek dönthetnek úgy, hogy jellemzően célszerűségi, gazdasági megfontolásból más, ugyancsak Ajánlatkérőnek minősülő, hasonló beszerzési igényű szervezetekkel együtt kívánnak közbeszerzési eljárást lefolytatni. Az ajánlatkérőként megjelenő valamennyi szervezetet megilletik a Kbt-ben meghatározott jogok és terhelik a Kbt-ben meghatározott kötelezettségek, valamint valamennyi szervezet kötelezettsége a Kbt-ben meghatározott feladatok teljesítése is. Az ajánlatkérőnek minősülő szervezetek a közöttük létrejött megállapodásban rögzítettek szerint maguk közül valamely szervezetet (gesztort) felhatalmazhatnak arra, hogy nevükben az ajánlati felhívás I.1. pontjában – kapcsolattartó, vezető – ajánlatkérőként jelenjen meg.*

Az előzőekben foglaltakra tekintettel jelen okirat valamennyi aláírója, köztük **Dabas Város Önkormányzata** (székhely: 2370 Dabas, Szent István tér l/B., képviseli: Kőszegi Zoltán polgármester) mint a Kbt. szerint ajánlatkérőnek minősülő szervezetek (a továbbiakban: Ajánlatkérők),

valamint a Sourcing Hungary Kft. (székhely: 1138 Budapest, Meder utca 8. cégjegyzékszám: 01-09-893344, adószám: 14198391-2-41, képviseli: Szentpétery Arnold ügyvezető) mint független energia beszerzési szakértő és hivatalos közbeszerzési tanácsadó,

a Sourcing Hungary Kft. által szervezett Magyar Energia Beszerzési Közösség keretében együttműködési megállapodást (a továbbiakban: Szindikátusi Szerződés) kötnek az Ajánlatkérők **villamos energia** beszerzési feladatainak összehangolására, valamint villamosenergiaszükségletük közös közbeszerzési eljárásban törtnő beszerzésére a mindenkori **Gesztor** koordinálása mellett, az alábbi tartalommal:

1. **Az együttműködés célja**

I.1. Ajánlatkérők – a Sourcing Hungary Kft. által szervezett Magyar Energia Beszerzési Közösség keretében lefolytatott csoportos energia-beszerzések tapasztalatai alapján – vélelmezik, hogy a nagyobb energia igénnyel rendelkező fogyasztók és/vagy fogyasztói közösségek kedvezőbb beszerzési feltételeket érhetnek el, mint egy-egy kisebb energiafogyasztó vagy fogyasztói közösség. Ajánlatkérők érdekeltek abban, hogy a saját és intézményeik/telephelyeik energia-beszerzési feltételeit optimalizálják, összehangolják, és ezáltal működési költségeiket csökkentsék. Ajánlatkérők együttműködésének célja tehát, hogy a liberalizált energia piacon közös összefogással, közös beszerzés keretében kiaknázzák az egyéni energiaigények összesítéséből fakadó előnyöket.

I.2. Ajánlatkérők jelen Szindikátusi Szerződésbe foglalt együttműködésének a célja a közös energia-beszerzés feltételeinek a megteremtése, a beszerzés formális és tartalmi kereteinek meghatározása, az energia beszerzés végrehajtására vonatkozó felhatalmazások megteremtése és a közös energia beszerzés érdekében vállat kötelezettségek meghatározása.

I.3. Együttműködésük által az Ajánlatkérők olyan feltételeket kívánnak teremteni, melyek elősegítik az energia-beszerzésre fordított várható költségeik optimalizálását, az esetleges korábbi közös beszerzés során elért költségszint megtartását. Ezért Ajánlatkérők – fogyasztási kapacitásaik és energia felhasználásaik összesítésével – energia beszerzési közösséget hoznak létre, és a mindenkori Gesztor által képviselt ajánlatkérői csoportként fellépve, a mindenkori Gesztor koordinálásával teljes ellátás alapú villamos energia kereskedelmi szerződés megkötésére irányuló közös közbeszerzési eljárás(ok) lefolytatását határozzák el.

I.4. Ajánlatkérők lehetőséget biztosítanak arra, hogy jelen Szindikátusi Szerződéshez – így a közös energia beszerzéshez más, a Kbt. szerint ajánlatkérőnek minősülő szervezetek is csatlakozzanak, ha ezen alanyok elfogadják és magukra nézve kötelezőnek ismerik el a Szindikátusi Szerződésbe foglalt szabályokat, továbbá vállalják a közös energia beszerzéssel kapcsolatos együttműködést. A csatlakozással ezen alanyok jelen Szindikátusi Szerződésben Ajánlatkérőnek minősülnek.

1. **Az együttműködés hatálya**

II.1. Jelen Szindikátusi Szerződést Ajánlatkérők és a Sourcing Hungary Kft. határozatlan időtartamra kötik.

II.2. Jelen Szindikátusi Szerződés rendelkezései a Szindikátusi Szerződés megkötését követően indított valamennyi csoportos villamos energia beszerzésre irányuló közbeszerzési eljárásra alkalmazandóak. Ajánlatkérők tudomásul veszik, hogy a Szindikátusi Szerződés időbeli hatálya alatt felmerülő villamos energia beszerzéseik esetén az adott közbeszerzési eljárásban való – ajánlatkérőként történő – részvételhez nem kell újabb Szindikátusi Szerződést kötniük. Mindösszesen az aktuális csatlakozási nyilatkozat kitöltése és aláírása szükséges ahhoz, hogy a jelen Szindikátusi Szerződést aláírók ajánlatkérőként részt vehessenek a csoportos közbeszerzési eljárásban.

II.3. Ajánlatkérők tudomásul veszik, hogy a közös közbeszerzési eljárás megindítását követően a Szindikátusi Szerződés egyoldalú nyilatkozattal nem mondható fel. Az e pontban foglaltak megszegése esetén a Szindikátusi Szerződést felmondó fél köteles megtéríteni a többi Ajánlatkérő kárát, valamint a Sourcing Hungary Kft-nek meghiúsulási kötbér címén köteles 1.000.000,- forintot megfizetni. A kötbér összegét az érintett fél a Sourcing Hungary Kft. Raiffeisen Banknál vezetett 12010501-01001641-00100006 számú bankszámlájára köteles átutalni legkésőbb a Szindikátusi Szerződés felmondásától számított 15 napon belül.

II.4. Abban az esetben, ha nincs folyamatban közös közbeszerzési eljárás, bármely ajánlatkérő a Sourcing Hungary Kft-hez intézett írásbeli nyilatkozattal, a Sourcing Hungary Kft. pedig az Ajánlatkérőkhöz intézett írásbeli nyilatkozattal, azonnali hatállyal kiléphet a jelen Szindikátusi Szerződéssel létrehozott ajánlatkérői csoportból.

II.5. Valamely ajánlatkérő kilépése nem érinti az V. pontban foglalt kötelezettségek teljesítését, valamint az egyes Ajánlatkérők és a Sourcing Hungary Kft. között külön-külön megkötött megbízási szerződések hatályát.

II.6. A Sourcing Hungary Kft. kilépése esetén a jelen Szindikátusi Szerződéssel létrehozott ajánlatkérői csoport feloszlik.

1. **Az együttműködés tartalma**

III.1. Ajánlatkérők kötelezik magukat arra, hogy villamos energia igényüket közös közbeszerzéssel elégítik ki, és a közös közbeszerzési eljárásból származó előnyöket – a beszerzéssel érintett energiamennyiség mértéke arányában – megosztják egymással.

III.2. Ajánlatkérők a Szindikátusi Szerződéssel érintett közbeszerzési eljárás(ok) lefolytatására mint hivatalos közbeszerzési tanácsadót a Sourcing Hungary Kft-t kérik fel, egyúttal kötelezik magukat arra, hogy a közbeszerzési tanácsadóval egyedi megbízási szerződést kötnek és együttműködésük során a lehető legteljesebb mértékben segítik a Sourcing Hungary Kft-t a közbeszerzési eljárással kapcsolatos feladatokban.

III.3. Ajánlatkérők kötelezik magukat a közös közbeszerzési eljárás(ok)ban való részvételre és az eljárás(ok) eredményeként létrejövő energia-kereskedelmi szerződés(ek) megkötésére. Az energiakereskedelmi szerződés(ek) feltételeit jelen Szindikátusi Szerződés mindenkori 2. számú melléklete tartalmazza. Ajánlatkérők ezen szerződéses feltételeket minden egyes, a Szindikátusi Szerződés hatálya alá tartozó közbeszerzés során egyedileg határozzák meg.

III.4. A mindenkori Gesztor Ajánlatkérő személyéről a Sourcing Hungary Kft. jelen Szindikátusi Szerződés mindenkori 2. számú mellékletében tájékoztatja az érintett Ajánlatkérőket.

III.5. Ajánlatkérők kötelezik magukat arra, hogy a közbeszerzési eljárás eredményeként létrejövő energia-kereskedelmi szerződés megkötésének előfeltételeként gondoskodnak addigi energia-ellátási szerződéseik megszüntetéséről, valamint arra, hogy a közbeszerzési eljárásban nyertes ajánlattevővel történő szerződéskötés tervezett időpontjáig megtesznek minden olyan intézkedést, illetőleg meghoznak minden olyan döntést, amelyet akár jogszabály, akár jogszabálynak nem minősülő utasítás vagy határozat a szerződéskötés előfeltételeként számukra kötelezően előír.

III.6. Ajánlatkérők a Szindikátusi Szerződés aláírásával felhatalmazzák a mindenkori Gesztort, hogy a közbeszerzési eljárás(ok)ban nevükben ajánlatkérőként fellépjen, a közbeszerzési eljárás során szükséges döntéseket meghozza, a Bírálóbizottság tagjainak kijelöléséről – az ajánlatok bontásáig – gondoskodjon. A Szindikátusi Szerződés hatálya alá tartozó egyes közbeszerzési eljárások során az eljárásban résztvevő személyeket és felelősségi körüket a mindenkori Gesztor jelöli ki.

III.7. A csatlakozó Ajánlatkérők felsorolását tartalmazó lista jelen Szindikátusi Szerződés elválaszthatatlan részét képezi és azt a mindenkori 1. számú melléklet tartalmazza.

III.8. Ajánlatkérők kötelezik magukat arra, hogy a Szindikátusi Szerződés céljainak elérése érdekében a közös közbeszerzési eljárás(ok) lefolytatása során jóhiszeműen, a tőlük elvárható mértékben együttműködnek egymással és az eljárás lefolytatására megbízott Sourcing Hungary Kft-vel, továbbá minden szükséges döntés meghoznak, illetve intézkedést megtesznek annak érdekében, hogy a Szindikátusi Szerződés céljai megvalósuljanak.

III.9. Ajánlatkérők kötelezik magukat a jelen Szindikátusi Szerződés teljesítéséhez és elszámolásához szükséges adatszolgáltatásra a Sourcing Hungary Kft. felhívása szerinti módon és időben. Ajánlatkérők a Szindikátusi Szerződés aláírásával felhatalmazzák a Sourcing Hungary Kft-t a rendelkezésére bocsátott adatok kezelésére és szükség esetén azok továbbítására – a közös energia-beszerzéshez kötött célból.

III.10. A Sourcing Hungary Kft. Ajánlatkérők megbízásából a közbeszerzési eljárás(ok) lefolytatása során az alábbi tevékenységeket végzi:

1. A közbeszerzési eljárás ütemtervének kialakítása

A Sourcing Hungary Kft. a mindenkori Gesztor közreműködésével a közbeszerzési eljárás menetrendjének, mérföldköveinek, feladatainak, határideinek figyelembevételével – az egyes eljárási cselekmények határidejét tartalmazó – ütemtervet határoz meg, amelyet az Ajánlatkérők fogyasztói igényei és a törvényi rendelkezések figyelembevételével alakít ki, valamint gondoskodik a határidők, feladatok teljesítéséről és betartatásáról.

1. Az ajánlatkéréshez szükséges információigény meghatározása

A Sourcing Hungary Kft. meghatározza a közbeszerzési eljárás lebonyolításához szükséges információigényt, amelyet az Ajánlatkérők részére megküld a szükséges iránymutatásokkal, sablonokkal együtt.

1. Ajánlatkérési koncepció, stratégia kialakítása

A rendelkezésre álló információk alapján az adatok előzetes értékelését követően, az aktuális piaci információkat felhasználva a Sourcing Hungary Kft. maghatározza az ajánlatkérési koncepciót és kidolgozza az ajánlatkérési stratégiát.

1. Eljárási feltételek meghatározása

Az Ajánlatkérők fogyasztási szokásait figyelembe véve az ajánlatkérési koncepció és stratégia mentén a Sourcing Hungary Kft. meghatározza a közbeszerezési eljárás legmegfelelőbb fajtáját és az eljáráshoz szükséges dokumentumok tartalmát, az alkalmassági feltételeket, az ajánlatok érvényességi feltételeit és az ajánlattételi dokumentáció feltételeit, különös tekintettel az eljárás eredményeként megkötendő energia-kereskedelmi szerződés feltételire.

1. Szakmailag megalapozott ajánlati felhívás és dokumentáció elkészítése

A fogyasztási szokások és meghatározott feltételek mentén a Sourcing Hungary Kft. – a mindenkori Gesztor közreműködésével – elkészíti az ajánlati felhívást és az ajánlattételi dokumentációt.

1. A közbeszerzési eljárás lefolytatása

A Sourcing Hungary Kft. az Ajánlatkérők nevében lefolytatja a közös közbeszerzési eljárást, mely során a jogszabályokban meghatározott módon jár el, biztosítva az eljárás átláthatóságát és nyilvánosságát, a verseny tisztaságát, az ajánlatevők diszkriminációmentesen történő kezelését és esélyegyenlőségét. Az eljárás során a lehető legkedvezőbb feltételek elérése érdekében a Sourcing Hungary Kft. elektronikus árlejtést alkalmaz.

1. Eredmény-értékelés, riport

A közbeszerzési eljárás lefolytatása során a Sourcing Hungary Kft. az ajánlatok értékelését megkönnyítő, riportot készít, melyet minden egyes Ajánlatkérőhöz eljuttat. A riport tartalmazza az ajánlattevők adatait, a beérkezett ajánlatok számát, értékét, az elektronikus árlejtés eredményét, valamint ajánlatkérőnként bemutatja az elért megtakarítás százalékos és összegszerű mértékét. A riport statisztikai és grafikai elemeket egyaránt tartalmaz.

III.11. Ajánlatkérők a Szindikátusi Szerződés aláírásával tudomásul veszik és elfogadják a közbeszerzési eljárás(ok) lefolytatására vonatkozó alábbi peremfeltételeket:

1. Ajánlatkérők tudomásul veszik, hogy a nyertes ajánlattevő valamennyi Ajánlatkérővel azonos feltételekkel, de ajánlatkérőnként külön-külön köti meg a villamos energiakereskedelmi szerződést.
2. Az eredményes közbeszerzési eljárás alapján minden ajánlatkérőt kizárólag a saját fogyasztási mennyisége tekintetében terhel szerződéskötési kötelezettség a nyertes ajánlattevővel.
3. A közbeszerzési eljárás(ok) során – jelen Szindikátusi Szerződés rendelkezéseit is figyelembe véve – valamennyi ajánlatkérő, ideértve a gesztor ajánlatkérőt is egyenrangú félként szerepel az eljárásban, azonos jogosultságokkal és kötelezettségekkel.
4. Ajánlatkérők tudomásul veszik, hogy a közbeszerzési eljárás(ok) szakértői támogatását kizárólagosan a Sourcing Hungary Kft. – mint a Magyar Energia Beszerzési Közösséget megszervező bejegyzett hivatalos közbeszerzési tanácsadó szervezet – jogosult ellátni hivatalos közbeszerzési tanácsadók és energia-beszerzési szakértők alkalmazásával.
5. Ajánlatkérők tudomásul veszik, hogy a legkedvezőbb feltételek elérése érdekében a közbeszerzési eljárás(ok) során elektronikus árlejtés alkalmazására kerül sor.
6. **Díjazások és elszámolások**

IV.1. Ajánlatkérők megállapodnak abban, hogy a közbeszerzési eljárás(ok)sal kapcsolatos előkészítő tevékenységeik vonatkozásában felmerülő költségeiket maguk viselik.

IV.2. A Sourcing Hungary Kft., mint közbeszerzési tanácsadó és energia-beszerzési szakértő megbízási díjainak kifizetése és elszámolása az egyes Ajánlatkérőkkel külön-külön megkötött egyedi szerződések alapján történik.

IV.3. A közös közbeszerzési eljárás(ok) hirdetményeinek közzétételével kapcsolatos költségeket a Sourcing Hungary Kft. viseli, akit megillet a dokumentációk értékesítéséből befolyó bevételek, melyet elsősorban a közbeszerzési eljárás(ok) lefolytatásával kapcsolatban felmerülő költségek és kiadások fedezésére fordít.

IV.4. A jelen Szindikátusi Szerződésben vállalt kötelezettségek megszegéséből eredő károk megtérítésére minden esetben kizárólag a szerződésszegésért/jogsértésért felelős ajánlatkérő köteles; ideértve egy esetleges jogorvoslati eljárás eredményeként kiszabott bírság és a jogorvoslati eljárási költségeinek megfizetését is.

1. **Titoktartás, Információbiztonság**

V.1. Ajánlatkérők és a Sourcing Hungary Krt. (a továbbiakban együtt: Felek) megállapodnak abban, hogy a Szindikátusi Szerződés kapcsán egymáshoz eljuttatott adatok és információk tekintetében – azok bizalmas mivolta miatt – titoktartási kötelezettség terheli őket. Ennek megfelelően Felek kijelentik, hogy az együttműködés teljesítése során tudomásukra jutó valamennyi információt és adatot bizalmasan kezelnek és gondoskodnak arról, hogy alkalmazottaik és esetleges alvállalkozóik is ennek megfelelően járjanak el.

V.2. Felek vállalják, hogy egymáshoz intézett közléseik tartalmát nem hozzák nyilvánosságra, kivéve azokat az eseteket, amikor azt jogszabály megköveteli.

V.3. Felek hangsúlyozottan megállapodnak abban, hogy a jelen Szindikátusi Szerződésben foglalt titoktartással kapcsolatos jogok és kötelezettségek a Szindikátusi Szerződés megszűnését követően is korlátlan ideig megilletik és kötelezik őket.

V.4. Az ezen részben foglaltak megsértéséből eredő károk megtérítéséért Felek kártérítési felelősséggel tartoznak.

V.5. E rendelkezés nem érinti azon adatok körét, melyek jogszabály alapján nyilvános adatnak tekintendők.

1. **Záró rendelkezések**

VI.1. Felek egyetértenek abban, hogy ha bármely illetékes bíróság vagy más hatóság szerint a jelen Szindikátusi Szerződés bármely rendelkezése érvénytelen, hatálytalan, vagy végrehajthatatlan, akkor ez arra az adott rendelkezésre vonatkozik, és nem jelenti az teljes Szindikátusi Szerződés vagy annak bármely más rendelkezésének érvénytelenségét, hatálytalanságát vagy végrehajthatatlanságát. A Szindikátusi Szerződés egyéb rendelkezései teljes mértékben érvényben és hatályban maradnak, kivéve, ha az adott rendelkezés hiányában Felek a szerződést meg sem kötötték volna. Felek kötelezik magukat arra, hogy az érvénytelen rendelkezés(eke)t az érvénytelenség keletkezésének időpontjára visszamenőleges hatállyal gazdasági eredményében azonos értékű más hatályos rendelkezéssel pótolják, és e tekintetben jelen Szindikátusi Szerződést módosítják.

VI.2. Felek megállapodnak abban, hogy a Szindikátusi Szerződés értelmezésével, teljesítésével, megszüntetésével kapcsolatban közöttük kialakult vitát egymás között, békés úton tárgyalásokkal igyekeznek rendezni.

VI.3. Felek a Szindikátusi Szerződésben nem szabályozott kérdésekben a Polgári Törvénykönyvről szóló hatályos törvény (Ptk.) és a Kbt. rendelkezéseit tekintik irányadónak.

VI.4. Felek egyező akarattal megállapodnak arról, hogy a Szindikátusi Szerződés aláírásával kapcsolatos adminisztrációs eljárások gyorsítása és egyszerűsítése érdekében az egyes Ajánlatkérők és a Sourcing Hungary Kft. jelen Szindikátusi Szerződést azonos tartalommal külön-külön kötik meg és írják alá. A Szindikátusi Szerződést aláíró Ajánlatkérők teljes körű felsorolása a Szindikátusi Szerződés mindenkori 1. számú mellékletét képezi.

Felek a Szindikátusi Szerződést, mint akaratukkal mindenben megegyező megállapodást, elolvasás és közös értelmezés után jóváhagyólag írják alá.

|  |  |  |
| --- | --- | --- |
| Dátum: Dabas, 2013. augusztus 21. |  | Dátum: |
| …………………………… |  | ………………………….. |
| **Dabas Város Önkormányzata** |  | Sourcing Hungary Kft. |
| képviseletében:Kőszegi Zoltánpolgármester  |  | képviseletében:Szentpétery Arnoldügyvezető |

Mellékletek:

1. sz. Melléklet: Csatlakozó Ajánlatkérők listája
2. sz. Melléklet: Az adott közbeszerzési eljáráshoz kapcsolódó információk és feltételek

**1. sz. Melléklet**

**CSATLAKOZÓ AJÁNLATKÉRŐK LISTÁJA**

|  |  |  |  |
| --- | --- | --- | --- |
| **Ajánlatkérő neve, székhelye** | **Ajánlatkérő adószáma** | **Képviseletre jogosult személy neve** | **A csatlakozás dátuma** |
| Dabas Város Önkormányzata | 15730363-2-13 | Kőszegi Zoltán, polgármester | 2013. augusztus 21. |
| Dabasi Polgármesteri Hivatal | 15391126-2-13 | Rigóné dr. Roicsik Renáta, jegyző | 2013. augusztus 21. |
| 1. SZ. ÓVODA | 16935509-2-13 | Mrázné Csernák Ilona, intézményvezető | 2013. augusztus 21. |
| 2. SZ. ÓVODA | 16935516-2-13 | Kecskésné Harmincz Jolán, intézményvezető | 2013. augusztus 21. |
| 3. SZ. ÓVODA | 16935499-2-13 | Tóth Szilvia, intézményvezető | 2013. augusztus 21. |
| DR. HALÁSZ GÉZA SZAKORVOSI RENDELŐINTÉZET | 15391047-1-13 | Klemencz Györgyné, intézményvezető | 2013. augusztus 21. |
| KOSSUTH MŰVELŐDÉSI KÖZPONT ÉS HALÁSZ BOLDIZSÁR VÁROSI KÖNYVTÁR | 15441094-1-13 | Tapodi Katalin, intézményvezető | 2013. augusztus 21. |
| DABASI INTÉZMÉNYFENNTARTÓ KÖZPONT | 15815130-2-13 | Csernák Rozália, intézményvezető | 2013. augusztus 21. |
| DASZOFE Nonprofit Kft. | 20616195-2-13 | Prohászka Csaba, ügyvezető | 2013. augusztus 21. |
| TÁRSULT ÖNKORMÁNYZATOK EGYÜTT SEGÍTŐSZOLGÁLATAI | 16936139-2-13 | Kecskés Annamária, intézményvezető | 2013. augusztus 21. |

**2. sz. Melléklet**

**Az adott közbeszerzési eljáráshoz kapcsolódó információk és feltételek**

1. A Gesztor neve és székhelye: Isaszeg Város Önkormányzata, 2117 Isaszeg, Rákóczi utca 45

2. A megkötendő energia-kereskedelmi szerződés típusa: menetrend adása nélküli teljes ellátás alapú villamos energia kereskedelmi szerződés

3. Szerződési időszak: 2014. 01. 01. 00:00 CET – 2014. 12. 31. 24:00 CET közötti időszak

4. Az alkalmazandó közbeszerzési eljárás típusa: nyílt eljárás

5. Az elbírálás szempontja: a legalacsonyabb összegű ellenszolgáltatás

6. Az ajánlati árra vonatkozó információk: nettó energia fix díj az összes telephelyre Ft/kWh.

Az ajánlat ár tartalmazza: a villamos energia és kiegyenlítő energia költségét, a mérlegköri tagsági díjat, a határkeresztező kapacitás díját, valamint a 109/2007. (XII. 23.) GKM rendeletben meghatározott a MAVIR Zrt. mérlegköréből származó átvételi kötelezettség alá tartozó villamos energia (KÁT) költségét.

Az ajánlati ár nem tartalmazza: a rendszerhasználati díjakat, a VET 147 §-ában szereplő pénzeszközöket, az energia adót, az ÁFA-t, valamint jogszabályban felmerülő egyéb adókat, illetékeket, díjakat, járulékokat.

7. A megkötendő energiakereskedelmi szerződés fizetési határideje: a számla kézhezvételétől számított 20. nap.

8. Mennyiségi eltérés engedése: igen

9. Toleranciaszint: a közbeszerzési eljárásban résztvevő Ajánlatkérők felhasználási helyeit együttesen kezelve éves szinten a Szerződött mennyiség + 50 %. (Szerződődött mennyiség = Tervezett mennyiség \* 0,8)